94/778/EY: Komission päätös, tehty 30 päivänä marraskuuta 1994, Turkista peräisin olevien jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä (ETA:n kannalta merkityksellinen teksti)



Virallinen lehti nro L 312 , 06/12/1994 s. 0040 - 0043

Suomenk. erityispainos Alue 3 Nide 63 s. 0232

Ruotsink. erityispainos Alue 3 Nide 63 s. 0232



KOMISSION PÄÄTÖS, tehty 30 päivänä marraskuuta 1994, Turkista peräisin olevien jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä (ETA:n kannalta merkityksellinen teksti) (94/778/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan, sekä katsoo, että yhteisön asiantuntijat ovat tehneet tarkastuskäynnin Turkkiin tarkastaakseen jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden markkinoillesaattamisdellytykset ja tuotanto, Turkin lainsäädännössä annetaan Ministry of Agriculture and Rural Affairs'lle vastuu elävien simpukoiden, piikkinahkaisten, vaippaeläinten ja merikotiloiden terveystarkastuksesta sekä niiden tuotannon hygienia- ja terveysolosuhteiden valvonnasta; samassa lainsäädännössä annetaan Ministry of Agriculture and Rural Affairs'lle oikeus sallia tai kieltää simpukoiden, piikkinahkaisten, vaippaeläinten ja merikotiloiden pyynti tietyillä vyöhykkeillä, Ministry of Agriculture and Rural Affairs'n ja sen laboratorioiden järjestelmä pystyy tehokkaasti tarkastamaan Turkissa voimassa olevan lainsäädännön soveltamisen, Turkin toimivaltaiset viranomaiset ovat sitoutuneet toimittamaan säännöllisesti ja viipymättä komissiolle tiedot pyyntialueilla olevasta toksiinia sisältävästä planktonista, direktiivin 91/493/ETY 11 artiklan 4 kohdan a alakohdassa tarkoitettuihin terveystodistusta koskeviin yksityiskohtaisiin sääntöihin on sisällyttävä määritelmä todistuksen mallista, kieli, jolla todistus on vähintään laadittava ja allekirjoittajan arvo sekä pakkausten päälle painettu terveysmerkintä, direktiivin 91/492/ETY(2) 9 artiklan 3 kohdan b alakohdan ii alakohdan mukaisesti komission päätöksellä 94/777/EY(3) määritetään tuotantoalueet, joilla eläviä simpukoita, piikkinahkaisia, vaippaeläimiä tai merikotiloita voidaan pyytää, jäädyttää, jalostaa ja viedä yhteisöön, direktiivin 91/493/ETY 11 artiklan 4 kohdan c alakohdan mukaisesti on tarpeen laatia luettelo laitoksista, joilla on lupa tuoda jäädytettyjä tai jalostettuja simpukoita, piikkinahkaisia, vaippaeläimiä ja merikotiloita; nämä laitokset voivat esiintyä luettelossa ainoastaan, jos Turkin toimivaltaiset viranomaiset ovat virallisesti hyväksyneet ne; Turkin toimivaltaisten viranomaisten on siis varmistettava, että direktiivin 91/493/ETY 11 artiklan 4 kohdan c alakohdassa tätä tarkoitusta varten säädettyjä säännöksiä noudatetaan, erityisiä tuontiedellytyksiä sovelletaan, sanotun kuitenkaan rajoittamatta eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(4) mukaisesti tehtyjen päätösten soveltamista, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ministry of Agriculture and Rural Affairs'n General Directorate of Protection and Control on Turkin toimivaltainen viranomainen, joka tarkastaa ja todistaa, että jäädytetyt tai jalostetut simpukat, piikkinahkaiset, vaippaeläimet ja merikotelot ovat direktiivin 91/493/ETY vaatimusten mukaisia. 2 artikla Turkista peräisin olevien, elintarvikkeena käytettäväksi tarkoitettujen jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden on täytettävä seuraavat edellytykset: 1) jokaiseen lähetyserään on liitettävä numeroitu, asianmukaisesti täytetty, päivätty ja allekirjoitettu, yksisivuinen alkuperäinen terveystodistus, jonka malli on liitteessä A; 2) niiden on oltava peräisin päätöksen 94/777/EY liitteessä B olevilta sallituilta tuotantoalueilta; 3) niiden on oltava liitteen B luettelossa olevan hyväksytyn lähettämön valmistamia, jäädyttämiä tai jalostamia ja sinetöimiä ja pakkaamia; 4) jokaisessa pakkauksessa on oltava pysyvä terveysmerkintä, jossa on oltava vähintään seuraavat tiedot: - lähettäjämaa: Turkki, - laji (yleisesti käytetty nimi ja tieteellinen nimi), - alkuperälaitoksen tunnistaminen hyväksyntänumerolla, 3 artikla 1 Edellä 2 artiklan 1 kohdassa tarkoitetun todistuksen on oltava laadittu vähintään yhdellä sen jäsenvaltion virallisella kielellä, jossa tarkastus suoritetaan. 2 Todistuksessa on oltava Ministry of Agriculture and Rural Affairs'n eläinlääkärin nimi, arvo ja allekirjoitus sekä Ministry of Agriculture and Rural Affairs'n virallinen leima, joiden on oltava eri värisiä kuin muiden todistuksen merkintöjen. 4 artikla Tämä päätös on osoitettu kaikille jäsenvaltioille. Tehty Brysselissä 30 päivänä marraskuuta 1994. Komission puolesta René STEICHEN Komission jäsen (1) EYVL N:o L 268, 24.9.1991, s. 15 (2) EYVL N:o L 268, 24.9.1991, s. 1 (3) EYVL N:o L 312, 6.12.1994, s. 35 (4) EYVL N:o L 46, 19.2.1991, s. 1 LIITE A TERVEYSTODISTUS Turkista peräisin oleville, Euroopan yhteisössä elintarvikkeena käytettäväksi tarkoitetuille jäädytetyille tai jalostetuille - simpukoille(1)- piikkinahkaisille (2)- vaippaeläimille (3)- merikotiloille (4)Viitenumero: Lähettäjämaa: Turkki Toimivaltainen viranomainen: Ministry of Agriculture and Rural Affairs, General Directorate of Protection and Control I Tuotteiden tunnistetiedot - Laji (tieteellinen nimi): - Käsittelyn tila ja laji(5): - Mahdollinen koodi: - Pakkauslaji: - Pakkausten määrä: - Nettopaino: - Analyysikertomuksen numero (tarvittaessa): - Välivarastoinnissa ja kuljetuksessa vaadittu lämpötila: II Tuotteiden alkuperä - Sallittu tuotantoalue: - Laitoksen nimi ja virallinen hyväksyntänumero: III Tuotteiden määränpää Tuotteet lähetetään mistä: (lähettämispaikka) mihin: (määrämaa ja määräpaikka) seuraavia kuljetusvälineitä käyttäen: Lähettäjän nimi ja osoite: Vastaanottajan nimi ja osoite: IV Terveysvakuutus Virallinen eläinlääkintätarkastaja vakuuttaa, että edellä tarkoitetut jäädytetyt tai jalostetut tuotteet: 1) on pyydetty hyväksytyllä tuotantoalueella, jota pyyntiajankohtana eivät koskeneet mitkään toksiinien esiintymisestä johtuvat hyväksikäyttörajoitukset ja että ne on tarkastettu direktiivin 91/492/ETY liitteessä olevan VI luvun vaatimusten mukaisesti; 2) ovat direktiivin 91/492/ETY liitteessä olevan V luvun 2, 3, 4, 5, 6, ja 7 kohdan vaatimusten mukaisia; 3) on kuljetettu vähintään direktiivin 91/492/ETY liitteessä olevassa II luvussa vahvistettuja sääntöjä vastaavia sääntöjä noudattaen; 4) on käsitelty, jäädytetty tai jalostettu, ja pakattu vähintään direktiivin 91/493/ETY liitteessä olevassa III, IV ja VI luvussa vahvistettuja hygieniasääntöjä vastaavia hygieniasääntöjä noudattaen; 5) on tarkastettu direktiivin 91/493/ETY liitteessä olevan V luvun vaatimusten mukaisesti; 6) on välivarastoitu ja kuljetettu vähintään direktiivin 91/493/ETY liitteessä olevassa VIII luvussa vahvistettuja hygieniasääntöjä vastaavia hygieniasääntöjä noudattaen, >VIITTAUS KAAVIOON> (1) Tarpeeton viivataan yli (2) Jäähdytetty, jäädytetty, säilyke, jne LIITE B >TAULUKON PAIKKA>